
IX. volebné obdobie


Návrh

Zákon

z ....2026,

[bookmark: _heading=h.8ci60hr62g33]ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

 	Národná rada Slovenskej republiky sa uzniesla na tomto zákone:  
 
Čl. I
Zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z., zákona č. 315/2016 Z. z., zákona č. 93/2017 Z. z., zákona č. 248/2017 Z. z., zákona č. 264/2017 Z. z., zákona č. 112/2018 Z. z., zákona č. 177/2018 Z. z., zákona č. 269/2018 Z. z., zákona č. 345/2018 Z. z., zákona č. 215/2019 Z. z., zákona č. 221/2019 Z. z., zákona č. 62/2020 Z. z., zákona č. 9/2021 Z. z., zákona č. 141/2021 Z. z., zákona č. 214/2021 Z. z., zákona č. 395/2021 Z. z., zákona č. 64/2022 Z. z., zákona č. 86/2022 Z. z., zákona č. 121/2022 Z. z., zákona č. 151/2022 Z. z., zákona č. 32/2024 Z. z., zákona č. 40/2024 Z. z., zákona č. 142/2024 Z. z., zákona č. 179/2024 Z. z., zákona č. 201/2024 Z. z., zákona č. 247/2024 Z. z., zákona č. 381/2024 Z. z., zákona č. 388/2024 Z. z., zákona č. 153/2025 Z. z. a zákona č. 385/2025 Z. z. sa mení a dopĺňa takto:
1. V § 1 odsek 14 znie:
„(14) Verejný obstarávateľ nie je povinný postupovať podľa tohto zákona pri zákazke, ktorej predpokladaná hodnota je nižšia ako 50 000 eur v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok; je však povinný zabezpečiť dodržanie princípu proporcionality, princípu rovnakého zaobchádzania, princípu nediskriminácie, a je povinný postupovať v súlade s princípom transparentnosti a zdokumentovať celý priebeh verejného obstarávania tak, aby jeho úkony boli preskúmateľné bez ohľadu na použité prostriedky komunikácie.“.
2. V § 6 sa za odsek 17 vkladá nový odsek 18, ktorý znie:
„(18) Verejný obstarávateľ nesmie uzavrieť zmluvu, koncesnú zmluvu alebo rámcovú dohodu, v ktorej celková cena za plnenie bude vyššia o viac ako 20 % než predpokladaná hodnota zákazky určená podľa tohto paragrafu.“.
Doterajší odsek 18 sa označuje ako odsek 19.
3. V § 10 ods. 10 sa slová „50 000 eur“ nahrádzajú slovami „1 000 eur“.
4. V § 18 ods. 5 sa slová „nemôže dôjsť k navýšeniu hodnoty plnenia o viac ako 50 %“ nahrádzajú slovami „nesmie hodnota všetkých zmien nesmie presiahnuť 30 %“ a vypúšťa sa druhá veta.
5. § 21 sa dopĺňa odsekom 6, ktorý znie:
[bookmark: _Hlk216687250][bookmark: _Hlk216687272]„(6) Ak verejný obstarávateľ alebo obstarávateľ stanoví podmienku účasti uchádzačov alebo záujemcov, ktoré sa týkajú technickej spôsobilosti alebo odbornej spôsobilosti podľa § 34 ods. 1 písm. m) prvého bodu, je povinný stanoviť lehotu na predkladanie ponúk v dĺžke, ktorá je minimálne štvornásobkom minimálnej lehoty stanovenej týmto zákonom pre konkrétny postup verejného obstarávania, ak ide o vzorky tovaru, ktorý nie je v totožnej podobe dodávaný aj iným odberateľom.“.
6. § 58 sa dopĺňa odsekom 5, ktorý znie:
„(5) Verejný obstarávateľ nesmie v dynamickom nákupnom systéme zadať zákazku, ktorej predpokladaná hodnota určená podľa § 6 je vyššia ako 500 000 eur.“.
7. V § 61 ods. 3 sa na konci pripája táto veta: „Verejný obstarávateľ alebo obstarávateľ zároveň v deň odoslania výzvy zverejní túto výzvu a ďalšie dokumenty, ktoré spolu s ňou zaslal záujemcom  na webovom sídle podľa § 59 ods. 2 písm. b) v časti zodpovedajúcej príslušnému dynamickému nákupnému systému.“.
8. V § 108 ods. 1 sa vypúšťa druhá veta.
9. V § 108 ods. 2 sa vypúšťa prvá a druhá veta.
10. V § 110 odsek 1 znie:
„(1) Verejný obstarávateľ je v rámci zadávania podlimitnej zákazky povinný odoslať úradu na uverejnenie výzvu na predkladanie ponúk vopred neurčenému okruhu hospodárskych subjektov.“.
11. V § 110 ods. 2 písm. b) sa na konci pripájajú tieto slová: „vrátane návrhu zmluvy, alebo rámcovej dohody,“.
12. V § 110 ods. 2 písm. l) sa vypúšťajú slová „ak je otváranie ponúk verejné,“.
13. § 110 sa dopĺňa odsekmi 10 až 12, ktoré znejú:
„(10) Oznámenie o zmene zmluvy alebo rámcovej dohody podľa § 18 ods. 1 písm. b) a c) pošle verejný obstarávateľ úradu na zverejnenie do 14 dní po jej zmene.
(11) Informácie uvedené v odseku 2 písm. b), d), a e) môže verejný obstarávateľ uviesť vo výzve aj odkazom na súťažné podklady alebo iné dokumenty, ktoré sú uverejnené v profile najneskôr v deň zverejnenia výzvy na predkladanie ponúk.
(12) Verejný obstarávateľ pri obstarávaní podlimitnej  zákazky podľa odseku 1 
a) zabezpečí dostupnosť dokumentov k verejnému obstarávaniu  podľa § 43,
b) postupuje pri určení podmienok účasti podľa § 38 ods. 4 až 13. Ak sú podmienky účasti uvedené aj v súťažných podkladoch, alebo iných zverejnených dokumentoch, nesmú byť v rozpore s výzvou na predkladanie ponúk. Pri preukazovaní splnenia podmienok účasti, ktoré sa týkajú osobného postavenia, sa postupuje podľa § 32 ods. 2 až 8,
c) vyhodnocuje splnenie podmienok účasti v súlade s výzvou na predkladanie ponúk a súťažnými podkladmi a posudzuje dôvody na vylúčenie, pričom postupuje podľa § 40 ods. 4 až 15. Verejný obstarávateľ vylúči z verejného obstarávania uchádzača, ktorý nepredložil po písomnej žiadosti doklady nahradené čestným vyhlásením podľa odseku 6 v určenej lehote,
d) postupuje pri otváraní ponúk podľa § 52,
e) postupuje pri vyhodnocovaní ponúk podľa § 53, alebo tak postupuje komisia na vyhodnotenie ponúk, ak bola verejným obstarávateľom zriadená podľa § 51,
f) postupuje po vyhodnotení ponúk podľa § 55, pričom pri zákazkách, pri ktorých nie je možné podať námietky, verejný obstarávateľ nie je povinný uvádzať informácie podľa § 55 ods. 2  písm. b) až d),
g) postupuje pri uzatvorení zmluvy podľa § 56 s tým, že lehota na poskytnutie súčinnosti podľa § 56 ods. 5 a 6 nesmie byť kratšia ako päť pracovných dní,
h) postupuje pri zrušení verejného obstarávania podľa § 57.“.
14. V § 169 ods. 1 sa za písmeno a) vkladá nové písmeno b), ktoré znie:
„b) rámci kontroly na základe vlastného podnetu,“.
Doterajšie písmeno b) sa označuje ako písmeno c).
15. V § 170 odsek 4 znie:
„(4) Námietky musia byť doručené úradu a kontrolovanému najneskôr do 
a) dvadsiatich dní odo dňa uverejnenia oznámenia podľa odseku 3 písm. a) v európskom vestníku alebo uverejnenia výzvy podľa odseku 3 písm. a) vo vestníku, najneskôr však päť dní pred uplynutím lehoty na predkladanie ponúk,
b) dvadsiatich dní odo dňa poskytnutia dokumentov podľa odseku 3 písm. b), najneskôr však päť dní pred uplynutím lehoty na predkladanie ponúk,
c) desiatich dní odo dňa doručenia oznámenia o výsledku výberu záujemcov, ak námietky smerujú proti výberu podľa odseku 3 písm. c),
d) desiatich dní odo dňa doručenia oznámenia o vylúčení, ak námietky smerujú proti vylúčeniu,
e) desiatich dní odo dňa doručenia oznámenia o nezaradení do dynamického nákupného systému alebo kvalifikačného systému, ak námietky smerujú proti nezaradeniu do dynamického nákupného systému alebo kvalifikačného systému,
f) desiatich dní odo dňa doručenia oznámenia o výsledku vyhodnotenia ponúk alebo návrhov, ak námietky smerujú proti vyhodnoteniu ponúk alebo návrhov,
g) desiatich dní odo dňa vykonania úkonu kontrolovaného, ak námietky smerujú proti úkonu kontrolovaného inému ako uvedenému v odseku 3 písm. a) až f).“.
16. V § 170 ods. 7 písm. b) sa slová „1 500 000 eur“ nahrádzajú slovami „500 000 eur“.
17. V § 182 ods. 2 písm. a) sa slová „§ 6 ods. 17, 18“ nahrádzajú slovami „§ 6 ods. 17, 19“.

Čl. II
Tento zákon nadobúda účinnosť 1. júla 2026.

